text: 15-årig mor efter tvangsfjernelse: Jeg er ked af det
  18 december 2014 kl. 16.49
  Teenagemoren, der torsdag har fået tvangsfjernet sin søn, er ked af afgørelsen.
  Tårerne triller ned af kinderne på den 15-årige mor. Hendes snart to måneder gamle søn, som hun indtil i går har været under jorden sammen med, er blevet tvangsfjernet.
  - Jeg er sur og ked af det, siger den 15-årige Nicole, da TV SYD møder hende umiddelbart efter afgørelsen.
  Det er Børne- og Ungeudvalget i Aabenraa Kommune, der har bestemt, at den 15-åriges søn skal tvangsfjernes for et år, og at teenagemoren får overvåget samvær med ham.
  - De må jo ikke synes, jeg er en god mor, græder Nicole.
  Hør hele interviewet med den 15-årige mor i videoen herunder.
  